รายการเดินหน้าประเทศไทย : วัฒนธรรมสานสัมพันธ์ไทย-อินโดนีเซียสู่อาเซียน
รัฐมนตรีว่าการกระทรวงวัฒนธรรม เปิดเผยวัฒนธรรมเป็นเครื่องมือสำคัญที่นำไปสู่ความร่วมมือในกลุ่มภูมิภาคอาเซียน และทำให้ประเทศมีความเจริญเติบโต

นายวีระ โรจน์พจนรัตน์ รัฐมนตรีว่าการกระทรวงวัฒนธรรม กล่าวว่า หลังจากก้าวเข้าสู่ประชาคมอาเซียน ประเทศไทยได้จัดตั้งศูนย์วัฒนธรรมอาเซียน เพื่อเผยแพร่วัฒนธรรมและส่งเสริมความร่วมมือด้านต่างๆ  กับประเทศเพื่อนบ้าน โดยเฉพาะอินโดนีเซีย เป็นประเทศสมาชิกที่มีความสัมพันธ์ในด้านศิลปวัฒนธรรมกับไทยอย่างต่อเนื่อง ซึ่งในการบริหารจัดการมรดกโลกร่วมกันนั้น นอกจากจะมีการแลกเปลี่ยนทางด้านวัฒนธรรมแล้วยังได้แลกเปลี่ยนเทคนิคการบูรณะนำระบบคอมพิวเตอร์มาใช้   ซึ่งในแต่ละขั้นตอนจะมีการรวบรวมเป็นจดหมายเหตุให้ประชาชนเกิดความเข้าใจ  นอกจากนี้ ในการเผยแพร่วัฒนธรรมที่ประเทศต่างๆ   ไม่ได้ใช้เพียงเฉพาะการแสดง แต่จะมีการผสมผสานในเรื่องของอาหาร  สินค้าทางวัฒธรรม ความร่วมมือระหว่างกระทรวงและที่สำคัญเอกอัครราชทูตในต่างประเทศ จะต้องบูรณการทุกมิติไปพร้อมกัน

 

รัฐมนตรีว่าการกระทรวงวัฒนธรรม กล่าวอีกว่า เรื่องของวัฒนธรรมเป็นสิ่งที่ทุกประเทศให้การส่งเสริม เพราะเป็นการสร้างความสัมพันธ์ระหว่างประเทศ รวมทั้งเป็นการส่งเสริมการเรียนรู้ทุกระดับ ก่อนนำไปสู่ความร่วมมือด้านอื่นๆ ในกลุ่มภูมิภาคอาเซียนต่อไป  

พนิตนาฏ ขวัญแสนสุข / สวท.